Potaka TamaTAMA POTAKA (National—Hamilton West): E tū nei au i runga i te whakaaro nōu tōu piki amokura nōku tōku piki amokura" me te tautoko hoki i ngā kōrero mō tēnei wā. Āe e tika ana te kōrero e taku tuahine ko te wā o te Matariki. Engari i mua mai i tērā kāhui whetū ko Puanga tērā. I muri mai ko Te Atutahi nā reira Puanga Matariki Atutahi e mihi ana e mihi ana.Hei whakawāwāhi i āku kōrero e tere nei i te ahiahi ko te rau matataki o te aumihi o te auaroha ki a Whetumarama Wereta. Tautoko ana i ngā kōrero nō Ngāti Ranginui nō Ngāi Te Rangi kua ngaro ki tana tāne a Tūmanako. Engari hei tā te kōrero nāna ngā whetū mārama me tērā kātuarehe tangata kaitā a Matiu Rata i tuhi mai i whakarite mai ai i ngā pepa e kīia nei i tēnei wā ko te Ture Treaty of Waitangi 1975. I roto i tō Whetumarama me Tūmanako rūma whakaata ehara i te Whakaata Māori Whakaata Pākehā nāna me tōna ringa tuhi i whai mai i ngā kōrero a Matiu Rata i tērā wā. Nā reira e mihi ana ki a ia me te whakatakoto hoki i te huarahi kei te takahia i tēnei wā e Ngāti Tara Tokanui. Mei ka kore a ia me tōna momo a Matiu mā ka kore tātou e wānanga i tēnei kaupapa i tēnei wā. Hāunga ko āna mahi ki te kāhui mātauranga o Pīkau ki te Kōmihana Rōera mō ngā mahi pōti te taonga o te mate te manawa tītī te kākākura o te mahi tatauranga. Nō te Paati Reipa ōna whakaaro engari mō tātou katoa āna mahi. Kei te mihi atu ki a ia me te whare pōtae pūāwai mai ka hui e ka tāiki e.Te Aroha me Moehau ngā maunga. Tīkapa te pātaka kai Tīkapa Moana. Ōhinemuri te awa. Ngāti Tara Tokanui te iwi. Ngahutoitoi te marae. Te Awapū te tupuna whare me Te Aroha te wharekai. E mihi ana.Kei ngā uri whakaheke a Whatihua tērā o ngā kāwai tupuna o te waka o Tainui tae atu ki a Tara me ngā iwi taketake a Ngā Marama tae atu ki a Tokanui nau mai haere mai ki tō koutou nei Whare Miere ki tō koutou nei whare tōrangapū. Me te mea nei mauria mai ō koutou wawata kia pūāwai mai anō ngā uaratanga me ngā whakatinanatanga a ngā tūpuna mātua. Te whakahohou i te rongo ki tēnei Whakaaetanga Whakataunga i waenganui i a koutou me te Karauna. Āe ko te whakahoki whenua tērā ko ngā whakapāha me ngā mihi a te Karauna tērā te whakarite pūtea me te whakarārangi manatū te whakarārangi kawenata i waenganui i a koutou me ngā maikuku o te Karauna ā ngā rangi ka heke.Mai i Maungatautari ki Paeroa ki Hauraki me whāki ka tika ēnei papa kāinga hei tāpiri atu ki ngā miniti o tēnei Whare: te wai o Rongomai Pīraurahi Mimitu Tawhitiaraia Pouarua Maramarua tērā o ngā kātū pāmu nui o Hauraki te Kura Māia Ōpūkeko Whangamatā tae atu ki Tūhua ki te motu rā te mūrau o te tini te wenerau o te mano mō ngā taonga toka ngā taonga kōhatu whakahaehae i te poho a tēnā a tēnā. Ngā repo me ngā wai a waka a Tiki Te Aroha te puna ora te puna kai a tūpuna mātua ki te pō. Kei ngā tūpuna te tai o Whakarea. Matarehua Maioro mā hoki mai anō hei rama hei ārahi hoki i tō koutou iwi e tere nei.Kua kitea ngā āhuatanga o tēnei momo pepa te whakariterite mai i ngā kokoraho a iwi mā a hapū mā. Kei te whakapono te Karauna me tō koutou iwi ki ngā hītori me ngā hurt-ori o te iwi ngā pūtea ngā rawa me ērā atu o ngā kātū ahuatanga ngā hononga i waenganui i a koutou me te Karauna. Engari kei te tāhūhū o tō koutou nei whare tupuna a Te Awapū me ngā pakitara ā-whare e maumahara ana ki ngā wā o te heke ki ngā wā o te piki me te ake ake e tere nei. Ngā mahi hoko whenua whakapēhi tangata a te Karauna. Ērā kōrero a taku tua'ine a taku hoa a Arena e pā ana ki ngā mahi raupatu ki Tauranga Moana me te tāhae i ngā whenua a Tara Tokanui e mihi ana ki a koutou.Ngā mahi ki te whakatū rua kōura ki Ōhinemuri ki Ōwhāroa ka kino hoki ngā mahi o tērā rautau me ngā kīanga a te kōti whenua me ngā hononga ngā mahi tāmana pūtea i waenganui i ō koutou tūpuna me te Karauna. E pērā ana ki ēte'i atu o ngā iwi e tere nei ki te Ika a Māui pērā i a W'anganui me Mōkai Pātea tērā āhuatanga o te tāmana he mahi kino rawa ehara i te kino o te reka he kino te kino.Ka paitini ō koutou awa ka ngaro hoki ngā repo ka pekepeke mai Te Keepa mā heoi tē rongo a te Karauna me ēnei āhuatanga. Kātahi te whakaawa i ngā mānia me ngā repo o Hauraki kua tere atu ki te moana kua tere atu ngā wai me ngā kai. Ērā o ngā drainage schemes nei ki Hauraki e hoa tapu tapu tapu rawa te kite i a koutou i te rā nei wetiweti e hoa mā wetiweti.Ka whakamīharo ka matakoakoa hoki e ō koutou piringa ki Aongatete ki Karangahake ki Wharekawa hoki me ērā o ngā kātū whanaungatanga i waenganui i a koutou me ngā iwi katoa o Pare Hauraki. Pērā i a Ngāti Hei me Ngāti Paoa i ngā wiki ka taha ake nei me tērā iwi taketake a Wiremu Brown mā ki Ngāi Tai ki Tāmaki. Me te mea nei te kī mai a ruahine te tupuna wahine o Waikato a Te Puea "mahia te mahi hei painga mō te iwi". Ka pai hoki. Te whai mai i a Te Puea ki te tika mai te utu hokona. Koirā ngā kōrero mō te Kāreti o Paeroa e tere nei e whakatakoto nei hei kura hei rawa moni ā-tau mā koutou.Kei te tārewa tonu ēte'i āhuatanga o te pire mō mātou o te Paati Kahurangi mō mātou o te Rōpū Nāhinara engari ki tō Te Awa Matua e tino tautoko ana i ēnei mahi te rere o ngā kōrero te rere o te haere ngā whakariterite kei mua i te aroaro o te tangata. Me ngā kōrero a taku hoa a Hōhepa Mooney mō tērā āhuatanga.Atu i tērā ko ngā whakahaeretanga i waenganui i a koutou ko Te Papa Atawhai; ki te whai rongoa koutou me whakamōhio mai ki a mātou katoa i te mea ehara i te mahi poka noa ehara i te mahi hanga noa; he mahi kai tangata te mahi tahi me Te Papa Atawhai. E mihi ana ki a Willow-Jean i tēnei wā e whakaupoko nei i tērā taha o te Karauna.E tika ana te kōrero e mihi ana ki ngā Minita nā rāua hoki i ārahi mai ai i tēnei kaupapa. Ko Kiritopa Finlayson i te tuatahi engari kua riro i tēnei wā mā Anaru Paku te whakahoki i tēnei āhuatanga i tēnei pepa ki mua i te aroaro o ngā kaitōrangapū i tēnei wā. Nō reira kei te mihi au ki te Minita mō ēnei āhuatanga mō ngā kerēme Māori a Anaru Paku me te mea nei mākona ana te ngākau e koa ana te wairua o tana hiakai o tana ngana ki te tautoko ki te kaha whakahaere i ngā kerēme i kei mua i tō tātou Whare nei. Ahakoa he mahi kai tangata he uaua parāoa ōna i tēnei wā. Nā reira kei te mihi atu ki a ia.Kāore e roa ka whiriwhiri mai ka kitekite mai i a koutou e whai ana i tō koutou huarahi. Hei whakatauira hoki i tērā huarahi ka kite mai i a Waikato-Tainui ka kite mai i a Ngāti Ranginui ka kite mai i ngā kātū iwi katoa o Te Ika a Māui whiti atu ki Te Wai Pounamu me ngā motu tautoko a Wharekauri.Taihoa ake nei tēnā pea kāore au i kite i te pounamu L&P te pounamu Rēmana me te Paeroa i roto i tēnei pire me te whakaaro hoki tēnā pea kāore i tau atu tērā kōrero i waenganui i a koutou engari ko te tikanga me ngā whakataukī a kui mā a koro mā "mā mua ka kitea a muri; mā muri ka ora a mua". Nā reira ki a Russell tērā o ngā hoa rōia ki a Amelia engari ki a koutou katoa nau mai kawe mai i ēnei mānuka takoto ki mua i a tātou. Tēnā tātou katoa.[I stand on the concept "your school of thought is yours my school of thought is mine" and I also support the statements made at this time. Yes the comment is true my sister it is now the time of Matariki. But prior to that was that other constellation it is Puanga. Afterwards it was Atutahi and so Puanga Matariki Atutahi I greet you I acknowledge you.To open my statements that will flow this afternoon effusive acknowledgments and condolences for Whetumarama Wereta. I support the comments from Ngāti Ranginui from Ngāi Te Rangi she has gone on to her husband to Tūmanako. But according to the narrative it was her alongside that other esteemed gentleman Matiu Rata who aligned the bright stars who wrote and prepared the papers known these days as the Treaty of Waitangi Act 1975. Inside the television room of Whetumarama and Tūmanako not Māori Television mainstream television it was her and her drafting hand that followed the discourse of Matiu Rata at that time.So I acknowledge her who blazed the path that is being walked at this time by Ngāti Tara Tokanui. If it wasn't for her and her ilk Matiu and others we would not be debating this topic at this time. That alongside her work with the academic community of Pīkau the Law Commission her work in elections the treasure who has passed on the determination the eminent leader in the statistics sector. Her ideas were from the Labour Party but her work was for all of us. I acknowledge her and the house of grieving that flourishes assembled and bound in conclusion.Te Aroha and Moehau are the mountains. Tīkapa is the food source the Hauraki Gulf. Ōhinemuri is the river. Ngāti Tara Tokanui is the iwi Ngahutoitoi is the marae. Te Awapū is the ancestral hall and Te Aroha is the dining hall. Greetings.To the descendants of Te Whatihua that ancestral line from the Tainui canoe including Tara and the indigenous people Ngā Marama and including Tokanui welcome welcome to your Beehive to your house of politics. And also bring with you your aspirations so that they may flourish as well as the values of the forebears and the implementation. The forging of peace through this deed of settlement between you and the Crown. Yes that includes the return of land that includes the apologies and acknowledgments of the Crown the organising of finances and the listing of various ministries the alignment of covenants between you and the claws of the Crown in the days that follow.From Maungatautari to Paeroa to Hauraki it is appropriate to mention these settlements so they are included in the minutes of this House: the water of Rongomai Pīraurahi Mimitu Tawhitiaraia Pouarua Maramarua that enormous farm in Hauraki Kura Māia Ōpūkeko Whangamatā all the way to Mayor Island to that island that inspires the masses and is envied by the multitudes for the stone artefacts the stone implements that are used to lacerate the chests of the many. The wetlands and the waterways of Tiki Te Aroha the fountain of wellbeing the source of nourishment of our late forebears. To the ancestors of the coast of Whakarea Matarehua Maioro and others return to us to light and lead the way for your people that have sailed here.The nature of these kinds of papers is easy to see the preparation of the claims of the many iwi the many hapū. The Crown and your iwi believe the histories and the hurt-stories of the people the finances the resources and those types of things the connections between you and the Crown. But the ridgepole of your ancestral hall of Te Awapū and the walls of the house remember the times of the ups and the times of the downs and the eternity that flows on. The alienation of land the suppression of the people by the Crown. Those statements of my sister my colleague Arena with respect to the confiscations in Tauranga Moana and the theft of the lands of Tara Tokanui I acknowledge you.The work to establish gold mines at Ōhinemuri at Ōwhāroa the actions of that century are indeed wicked not wickedly good but wickedly wicked.Your rivers were polluted the wetlands disappeared Te Keepa and others jumped up and down but the Crown did not hear these things. Then the drainage of the plains and wetlands of Hauraki that flowed out to the sea the water and food washed away. Those types of drainage schemes in Hauraki oh boy what an amazing thing it is to see you here today awesome my friends awesome.I am amazed and happy also because of your relationships in Aongatete Karangahake and Wharekawa too and those types of relationships between you and all of the iwi of Coromandel and Hauraki. Like Ngati Hei and Ngāti Paoa in recent weeks and that indigenous people of Wiremu Brown and others in Ngāti Tai ki Tāmaki. And also in the words of the matriarch the female ancestor of Waikato Te Puea "do the work for the benefit of the people". So good. Following the example of Te Puea if the price is right buy it. Those are the statements about Paeroa College that sails on established to be an asset an annual income resource for you.Some of the features of this bill are still pending for us of the blue party for us of the National Party but according to Te Awa Matua we very much support this work the flow of the discussion the flow of the journey and the arrangements that are now before us. And the statements of my colleague Joseph Mooney about that very thing.Aside from that the management between yourselves and the Department of Conservation; if you find a solution you must inform all of us because it is not something that can be done off the cuff it is no simple thing; it is dog-eat-dog working alongside the Department of Conservation. I acknowledge Willow-Jean at this time that is heading up that side of the Crown.The comment is true I acknowledge the Ministers who have lead this work. Initially it was Christopher Finlayson but it has been left up to Andrew Little at this time to return this thing this paper before the politicians at this time. So I acknowledge the Minister for this thing for the Māori claims Andrew Little and also my heart is satisfied my soul is happy due to the hunger and the persistence to support and to strongly manage the claims that are before our House. Even though it is a soul destroying job he has the strength of a whale at this time. So I thank him.It won't be long before we discuss before we see you following your pathway. As an example of that pathway we see Waikato-Tainui we see Ngāti Ranginui we see all manner of iwi in the North Island crossing over to the South Island and the supportive islands of the Chathams.Hang on a minute perhaps I have yet to see the L&P bottle the Lemon and Paeroa bottle in this bill and the thought occurs that that discussion hasn't landed among you but in the customs and proverbs of our matriarchs of our patriarchs "through the work by those leading those who are supporting are seen; and by the work of those supporting those that are leading are made strong". So to Russell that one of my lawyer colleagues and to Amelia but to all of you welcome. Bring before all of us these challenges. Greetings to us all.]"